
RIFO SUR LA VOJO 


La legantoj, kiuj ricevis la lastan | 
deksespaĝan n-on de “S-ulo“ kun tre 
kuraĝiga enhavo, estos sendube mirig- 
ataj k konsternataj, ricevante, unu 
semajnon poste, ĉi tiun kvar-paĝan 
n-on kun sciigoj pri nia preskaŭa 
bankroto. 

Kiel tio povis okazi? Cu do la Ad- 
ministranto k librotenisto de SAT 
freneziĝis k fuŝis la kalkulojn, erarig- 
ante nin pri la aktivo de nia Asocio? 
Tute nel La bilanco de SAT montras 
aktivon k ĝi entenas la necesan sumon 
por aperigi nian semajnan organon 
kiel antaŭe. Bedaŭrinde tiu nia mono 
kuŝas en Moskvo. Je la 31. majo ni 
havis tie krediton de pli ol 15 000 ger- 
manaj markoj (90 000 fr. frankoj)! 
Kaj la transsendon de tiu surao la 
Soveta Hegistaro lastatempe mal- 
permesis (Vidu la noton de 1' Admini- 
stranto en n-o 298, pĝ. 436). 

Sendube multaj K-doj emos riproĉi 
al ni pro tio, ke ni agis neprudente, 
sendante niajn varojn al Sovetio, ne 
ricevinte por ili monon. Ni sekve ŝuld- 
as al la tuta SAT-anaro sufiĉe detalajn 
klarigojn pri la afero. Cu fakte ni 
kulpas en tio, ke ni ne antaŭvidis la 
eblon, ke iam la Soveta Registaro mal- 
ebligus la normalan funkciadon de 
SAT, de laborista organizo, kiu tioin 
multfoje k amplckse raportis favorc 
pri Sovetio? Cu ni povis supozi, ke iun 
tagon oni malpermesos transsendon 
de eĉ unu kopeko? 

Fakte niaj Sovetiaj K-doj ĉiam havis 
malfacilojn por transsendo de mono. 
Lastan jaron ili ricevis permeson 
transpagi nur 4000 dolarojn dum tuta 
jaro. Tiu sumo tute ne sufiĉis por pagi 
la menditajn varojn, k nia Admini- 
stranto decidis ne plu liveri al Sovetio 
librojn de fremdaj eldonejoj, insign- 
ojn, poŝtkartojn, kovertojn. 

Jam provinte iom ekvilibri la kont- 
on en lasta jaro per eldono de kelkaj 


libroj en Moskvo, ni instrukciis ree je 
12. februaro, 30. aprilo, 27. majo 1930, 
ke oni presigu por SAT en Moskvo 
verkojn. Tie kuŝas kelkaj ampleksaj 
manuskriptoj tute pretaj por eldono. 
La verkoj ne estis presitaj... 

Eĉ la c/umonata “Sennacieca Peda- 
gogia Revuo“ ne estas presita akurate, 
kvankam la manuskriptoj por la dua 
k eĉ por la tria numero de tiu Revuo 
estis transsendataj tre akurate de la 
Redakcio en la presejon! Nek libroj 
presiĝis, nek mono alvenis. Fakte 
dum periodo de tri monatoj: marto ĝis 
junio de nuna jaro, la Administrejon 
trafis nur sumeto de 257,50 dolaroj el 
Moskvo! 

La kaŭzojn pri tiuj prokrastoj ni ne 
tute precize konas. Eble ni ekscios pri 
ili pli poste. Hodiaŭ ni nur celas 
montri al la Legantaro, ke jam de- 
longe ni multe klopodis por normaligi 
la monajn aferojn kun nia agentejo 
en Moskvo. Multajn instigojn ni 
direktis al niaj tieaj K-doj. Je la 
16. 5. 30 nia Administranto en Leip- 
zig sendis insistan peton al K-do 
/£. Drezen, ke li uzu sian influon ĉe la 
koncerna registara instanco por regul- 
igi la transsendon de inono. A1 tiu 
instigo nia Administranto ricevis jenan 
resp-ondon: 

Moskvo, 23 — V — 30. 

Al l $ ■ -_: v j 

K-do 

R i c h. L e r c h n e r , 

Colmstr. 1, Leipzig 0. 27 

“Pri la mono al SAT sendota de 
SEU — la stato ankoraŭ plimalbon- 
iĝis. Demidjuk pri tiu afero jam 
skribis al Bassler k montris vojon, 
kiamaniere provi rebonigi la situacion. 
Vi ja komprenas, ke SAT nun ne estas 
ĉe ni atentata tiel, kiel antaŭ 3 — 4 jar- 
oj. Krome ankaŭ mi persone estas 
metita de parizaj direktantoj en tian 


situacion, kiam niia persona (ne tiu de 
SEU — oficiala) interveno por SAT — 
povus ŝajni nur tre stranga. 

Kun saluto 

via E. D r e z e n.“ 

La 8. junio 1930 K-do Demidjuk, 
Plenumkomitatano de SAT, sciigis 
nin, “ke en majo jam la popolkomi- 
sario oficiale informis la Centran 
Komitaton de SEU, ke ĝis oktobro oni 
tute ne povas doni valuton por trans* 
pago k nun ni ne povas transpagi eĉ 
unu dolaron. Ricevinte la rifuzon ni 
tuj protestis ĉe la superaj instancoj .. . 
La 6 — VI — 30 estis esplorata nia 
protesto ĉe la supera instanco k oni 
refoje konfirmis la rifuzon, metinte en 
la tagordon por aŭgusto specialan kun- 
sidon por solvi la aferon.“ 

Krom tio klopodoj estis ankaŭ farataj 
de K-do Rassler, Plenumkomitatano 
de SAT, ĉe la presejo en Leipzig. por 
ke ĝi ankaŭ klopodu por atingi, ke nia 
mono cstu transsendata el Moskvo. 
Cis nun tiuj klopodoj ne sukcesis. Ni 
do estis devigataj presigi ĉi tiun n-ron 
nur 4-paĝe por ne pligrandigi nian 
ŝuldon al la presejo k dume atendi, ke 
mono el aliaj lokoj envenu en la kason 
por iomete reekvilibri nian buĝelon. 

Pesimismo estu for! 

Evidente per tiu decido de la Soveta 
Registaro SAT ricevas fortan, tute ne- 
atenditan de ni baton. Sed la K-doj 
bonvolu kredi, ke malgraŭ ĉio ni rest- 
as optimistaj pri la vivo k estonto de 
nia Asocio. La proksima n-o de “S- 
ulo“ estos 8-paĝa k ni ne havas dub- 
on, ke la gazeto povos aperi rcgule k 
akurate kiel anttfŭe. Eĉ se nia inon- 
afero en Moskvo ne solviĝus kon- 
tentige, ni tamen opinias, ke en la 
daŭro de ses ĝis ok monatoj ni povos 
varbi sufiĉe da novaj abonantoj por 
povi denove aperigi nian semajnan or- 
ganon dekdupaĝe. 

Cetere ni gardas la esperon, ke en 
Moskvo la fervoraj k lojalaj SAT-anoj 
snkcesos atingi, ke oni cl tie povu 
sendi inonon por aboni la SAT-organ- 
ojn k aĉeti SAT-librojn. — Almenaŭ, 
ke oni sendu la ŝuldatan sumon por 
liveritaj varoj. Depost 10-jara aperado 
de SAT-organoj estas ja la unua fojo, 
ke ni devas interrompi ilian liveradon 
al Sovetianoj. Unuafoje Sovetiaj K-doj, 
kutimiĝintaj al regula legado de “S- 
uIo“, sentos la mankon de sia ŝatata 
amiko, kiun ĉiam volonte per mono ili 
pretas subteni. Ni bone seias taksi la 
maldolĉon de 1‘ situacio, tiel por la 
Asocio entute, kiel por niaj Sovetiaj 
K-doj tute speciale,. k ni estas cerlaj, 
ke ĉi lastaj faros ĉion, kion ili povos, 
por nuligi la decidon de sia registaro. 


La farita decido povas nur rezulti 
de ne ĝusta informiĝo ĉe la koncerna 
fnstanco. Ci estas signo de “rusto“ ĉe 


fitata aparato, rusto kontraŭ kiu 
batalas la sovetia proletaro. Ciu 
honesta liomo, kiu konas la staton de 
SAT, ja devas konfesi, ke ĝi multe da 
utilo faris al Sovetio k sekve meritas 
tute ĝian favoron. 

Dume la K-doj el la landoj, kie nia 
Asocio povas senbare funkcii, devas 
streĉi siajn fortojn por helpi al ni eviti 
la rifon, kiu stariĝis sur nia vojo. Ili 
varbu, varbadu novajn abonantojn, ili 
monkolektu, ili ĉiel agitu por ke 
baldaŭ “S-ulo^ rehavu siajn dekdu 
paĝojn. 

En malfaei&j horoj oni ekkonas si- 
ajn verajn amikojn. Ili stariĝu garde 
ĉe la flanko de nia Asocio. Ili almenaŭ 
havu la certon, ke niaflanke forestas 
ĉia malkuraĝiĝo, ĉia pesimismo. Ni 
staras firme k ni eltenos . .. 

24. junio 1930. 

DIREKCIO DE SAT. 


VOĈOJ DE SAT-ANOJ 


anaro devas ion diri, certe la paĝoj de 
“S-uIo“ estos al ili por tio malferm- 
otaj.“ 

. * 

La SAT-rondo de Bournemoulh k 
Christchurch (Britio): “Kun granda 
indigno ni legis pri la honta situacio 
ekzistanta ĉe la financaj rilatoj Inter 
SAT' k la Sovetiaj K-doj. Ne estas 
kredeble, ke la individuaj sovetiaj 
SAT-anoj konsentas al tiu situacio, kiu 
fakte estas nenio alia ol rabo al ceter- 
aj K-doj-/ra/oy. Oni povus kredi, kc 
la kondiĉoj en Sovetio sub laborista 
registaro estus pli favoraj al propa- 
gando por la lab. esp. movado, ol en 
multaj aliaj landoj, ekz. terorlandoj. 

‘Ni havas la opinion, ke la nepago 
de mono por varoj ricevitaj de sovetiaj 
K-doj estas fiago, kiu perfidas niajn 
fratojn en la terorlandoj. Plue, kion 
ajn faras la registaro, la respondeco 
restas kun la individuaj mendintoj k 
kiel K-doj ni atendas, ke ili akceptu 
sian respondecon k trovu rimedojn 
plenumi ĝin ...“ 


La klarigoj, kiujn ni publikigas sur la unua pĝ., cspereble praoigos nian 
sintenon antaŭ la okuloj de la K-doj, kies leterojn ni ĉi sube publikigas. A r i 
nur aldonu, ke ni konservas la csperon, kc finfine la situacio normaliĝos. 


ĉu SAT-I)irekeio lasos daiiri...? 

Mi afable petas SAT-Direkcion 
atenti ĉi tiujn liniojn k enpresigi ilin 
en “S-ulo“, por ke la tuta SAT-anaro 
havu okazon eldiri sian opinion. Kri- 
tikojn mi tre malofte direktis al niaj 
amikoj, kiuj tiel lerte k zorgc plenumis 
kreon k disvolvon de nia — de la vivo 
tiom pravigita — asocio. Tamen, sen- 
nuba ne ĉiam restas la ĉielo! ankaŭ ne 
mia admiro! Mi kulpigas la SAT- 
Direkcion pri ĝia troindulgemo rilatc 
al sendo de SAT-mono el Sovetio. Ofte 
jam ni povis lcgi, ke SAT-mono estas 
retenata ĉe SEU pro registara mal- 
permeso forsendi monon super iu fiks* 
ita sumo. Dume al niaj eldonservoj 
mankas kapitalo, k la abonprezo al 
“S-ulo“ laŭ belgiaj K-doj — restas tro 
alta. • 

Tiu situacio kaŭzas malbonojn al 
SAT! Urĝas, ke ĝi estu modifita! 
Cetere, tio estas por mi nekompren- 
ebla! Kiel klarigi, ke proleta registaro 
malpermesas forsendon de mono al 
proleta organizo? Cu ĝi timus, ke etaj 
SAT-enspezoj — gido en la maro — 
malfirmigu ĝian financan Staton? 
Certe ne! Kiom ajn ni bedaŭru por 
SAT, ke tia timo nur estus ridinda! 
Sed tiam, kio malhelpas, ke laborista 
mono el Sovetio estu tuj transpagata 
al laborista asocio. kies aparaton k 
servojn tiom uzas la kom. esp-isto j por 
riliti kun eksterlando k propagandi 
por Sovetio? 

Mi tre satus, ke “S-ulo“ publikigu 
la sumon retenatan en Sovetio. Supoz- 
eble ĝi estas alta k certe ĝi interesos 
ĉiujn SAT-anojn. ĉiuokaze mi pro- 


ponas, ke SAT-Direkcio senpere klo- 
podu, por ke la sovetia SAT-agentejo 
povu tuj k regule transpagi siajn en- 
spezojn al Administracio de SAT. Se 
ĝis la Londopa t Kongreso neniu fevora 
decido estos atingata, la Kongreso 
mem alvoku per rezolucio la Sov. 
Registaron petante, ke ĝi ĉesu paralizi 
la vivon de — laŭ vidpunkto de inter- 
nacia edukado — alte taksinda asocio 
de laboristaj esperantistoj. Ankaŭ agu 
tiusence niaj Iv-doj SAT-anoj en Sovet- 
io mem, ĉar finfine ni devos peti, ke 
SAT limigu la abonantaron en Sovetio. 
SAT-Direkcianoj! via indulgemo tro- 
iĝis, agu por ke ĉesu tiu netolerinda 
situacio! 

M. van Aelst (155), Bruselo. 

* 

K-do Kamij Ru (835), Francio, 
skribas: “Mirigite mi legis en la lasta 
n-o de “S-ulo“ pri la malpermeso de 
la soveta registaro rilate la transsend- 
on de inono al Leipzig por la SAT-en- 
spezoj. Mi tute ne povas kompreni 
tian sintenon kontraŭ lab. asocio, kia 
estas SAT. Nenio povos pravigi tion 
je la okuloj de tutmondaj laboristoj. 
Se tiu decido estus definitiva, ĝi prak- 
tike estus malpermeso de SAT en 
Sovetio. Per tiu faro la sovet-regist- 
aro, esence laborista, kondutus kiel 
tiuj de la blankteroraj landoj. Tio ne 
povas esti. 

“Mi vokas al sovetiaj K-doj, kiuj laŭ 
konstitucio povas k devas sciigi sian 
opinion k influi sur la lab. registaron, 
ke ili vortigu sian opinion pri tio k 
nepre agu. Ankaŭ la tutinonda SAT- 


Lasthore 

. m *, * * ' i 4 

Moskno, 20 — V/ — 1930. 

.. mi liur informas vin, ke mi 
ricevis de la financpopolkomisario la 
demandon, kiom ni bezonos por trans- 
pagi eksterlanden dum la estonta jaro. 
Tio pruvas, ke la nunaj malhelpoj est- 
nx proviroraj . . 0. nemirtjuk. 


ĈU INDIGNI 

A 0 KOMPATI? 

Ni represas ĉi sube tekston, publik- 
igitan en la dngla gazcto u Daihj Wor- 
ker u (n-o de la 23 — VI — 30). Sen- 
dube multaj legantoj samc kiel ni 
ŝanceliĝos por dccidi, ĉu ties aŭtoro 
indas veki indignon pro malica k 
mensoga diro aŭ kompaton pri sia juĝ- 
kapablo. Ciel ajn la fakto, ke tia 
teksto povis aperi anonime en lab. 
gazeto estas sufiĉe karakteriza pri be - 
daŭrinda spiritostato, kiu provas en- 
ŝteliĝi en niaj vicoj, k sekve ĝi merit- 
as esti substrekita, dum ni lasas al la 
“franca SAT-anaro u la zorgon pro- 
testi, se ĝi juĝas tion necesa. 

“La imperialistaro starigas kontraŭ- 
sovetan blokon. Polujo, Jugoslavujo. 
Cefioslovakujo k lastatempe Ruman- 
ujo eslas regataj ĉefe de la franca im- 
perialismo. ĉe la lab. esp-ista mov- 
ado kelkaj provas doni malfirman, 
sensignifan komprenon aŭ difinon al 
Sennaciismo. La sovetaj k aliaj revo- 
luciaj SAT-anoj batalas kontraŭ tia 
reakcia paŝo, k deziras, ke SAT nun, 
kiel estinte, konstatu, anstataŭ provi 
kaŝi, la klaslukton. Pro la nuna 
sinteno de SAT pri la klaslukto 
preskaŭ 45 elcentoj da sovetiaj esp- 

istoj ne aniĝis al ĝi dum 1930. La 
kontraŭsoveta bloko estas siarigita, 
laŭ grava grado de la franca imperiai- 
istaro; la bastardigita koncepto pri la 
Sennaciismo estas starigita laŭ grava 
grado de la franca SAT-anaro.“ 

Ni korektis nur la gramatikajn crar- 
ojn k nc aldonas komcnton. 

Plorinde! 

En la gazeto “Le Combat Svndi- 
caliste“ (junia n-o) oni povas legi la 
informon, ke SAT estas ‘*je la ordonoj 
de Moskvo“. Sekve la “antiaŭtoritat- 
uloj‘ f ne devas aliĝi tian organizon. 

Prenas respondecon pri tiu sciigo: 
Mademoiselle Grammont, 66, rue du 
Quatre Aoŭt, Villeurbanne, Lyon % 
Francio. 



KONSIDEROJ DE 
JAPANA SAT-ANO 


(Tro malfrue ricevita por enprpso 

en n-o 300). 

Okaze de la epokfaranta numero 
300-a de u S-ulo“ ni akcentas, ke vi, 
legantoj, turnu vian atenton al bolanta 
en batalo Oriento, k kun tio mi pcnsas, 
ke estus ne malulile rigardi nian esper- 
antan movadon en Japanio, kie la 
lingvo disvastiĝas plej forte el inter 
ĉiuj orientaj landoj. 

Gis nun proleta esp. movado en 
Japanio malrapide marsadis, sed 
hodiaŭ ĝi staras ĉe Ia sojlo al pli or- 
ganizita, pli promesplena stato sub 
konscia gvido de organizo. r Fial estas 
tiom pli raportinde pri la nuna stato 
de T movado en tiu lando. La esp. 
movado en Japanio havas longan 
historion, sed nur antaŭ kvin jaroj 
SAT-anoj formis sian propran grupon 
cn Tokio kiel “Kaŝiŭagi-rondo“. Nur 
kelkaj K-doj kunvenadis studante 
SAT-verkojn, diskutante pri SAT 
mem, sed eksteren ili agadis kun nenia 
aktiveco. 

Tamen, pro la akriĝo de 1* klas- 
balalaj kondiĉoj, la rondo estis dev- 
igata sin turni eksteren de post proksi- 
mume du jaroj. Per SAT-propagando 
ni povis pliigi la nombron de SAT- 
anoj de 33 ĝis 67 en jaroj 1929/30, k 
la grupo sukcesis kolekti monon por 
esp. libroj donitaj al Ruĝa Helpo. Tio 
bone montras efektivan plivigliĝon de 
1* movado en Japanio. Agitiĝon kom- 
preneble kaŭzis la ĝenerala penetrado 
de esp-o en proletan tendaron. Rilate 
al ekzisto k signifo de nia lingvo pro- 
letaj organizoj montras lastaterope 
favoran komprenemon. Ja speciale 
por japanaj proletoj. al kiuj ne eblas 
akiri scipovon de ia eŭropa lingvo, 
pro troa malfacilo, esp-o havas grand- 
an gravon. 

Jam de kelkaj monatoj “Scienco 
Proleta“, kultura organo proleta, unu 
el la plej potencaj en Japanio, alprenis 
esp-on aranĝante kursojn, eldonante 


ĉiumonate resuman folion esp-lingv- 
an, en kiu oni, krom nura resumo dc 
1' enhavo, raportas pri al eŭropanoj 
konigindaj aferoj. Tiu bona ekzemplo 
faras grandan efikon al samtendencaj 
organoj kun pli da forlo. Esperanto 
penetras fine en la laboristaron, ĝis 
nun esceptitan de lingva studo. 

Tiel la ĝenerala stato en nia lando 
postulas fortan nacian organizon: 
LEA kiu nun estas aspirata de ĉiuj 
laboristaj esperantistoj. Kaj jam ni 
preparas la starigon de tiu nova, forta 
naciskala organizo. Havante tian 
aparaton la prolet-esperantistoj nia- 
landaj povos marŝi per grandaj paŝoj 
k akceli la movadon en ĉiuj orientaj 
landoj. La burĝa esp. movado en nuna 
momento haltas, stagnas, sed male, la 
proleta estas plena je espero k fortoj 
por batali, por labori. Vada — J. 


10-a KONGRESO DE SAT 

en Londono (Britio), 3.-7. aug. 1930 

5-a komuniko 

Loĝado. Pro nesufiĉa subteno de la 
laboristaro ĉi tiea, ni estas devigataj 
anonci, ke senpaga loĝado estas severe 
limigita. Ni povas aranĝi malkaran 
loĝadon (3 ĝis 5 ŝil. por lito k maten- 
manĝo). Oni komprenu, ke tio ĝene- 
rale kostas proksimume 7,6 ŝil., k la 
nombro de tiaj loĝejoj estas ankaŭ 
limigita. 

K-doj ankoraŭ ne aliĝintaj tuj faru 
tion, ĉar dum aŭgusto Londono estas 
plenplena: speciale K-doj, kiuj deziras 
akcepti la proponon de malkara loĝ- 
ado, nepre tuj aliĝu! 

Senlaboraj K-doj ne povas atendi 
akiri laboron cn Anglio, ĉar tio estas 
malpermesata. Pro la severa krizo, 
kiu furiozas ĉe ni, ne estas eble por 
ni subtcni finance aŭ aliel K-dojn al- 
venontajn. 

Donaclisto jn .kun tiom da mono, 
kiom estas kolektita, resendu la K-doj 
senprokraste. 

Pasportoj. Se K-doj tiurilate havas 
malfacilojn, ili skribu al la sekretario. 
Rusaj K-doj estas petataj tuj akiri 
vizon. 

Tendon starigi en Londono ne estas 
eble; ni povos aranĝi lokon por K-doj 
alportontaj tendojn. post la Kongreso. 

Alveno. Ni petas la K-dojn sciigi 
nin pri la vojoj, laŭ kiuj ili alvenos. 
La stacidomoj k horo de 1 alveno estu 
konigataj. Ni aranĝos renkonti ilin k 
gvidi al la kongresejo aŭ al la loĝejo. 

Ŝakturnim. K-doj dezirantaj parto- 
preni, devas nepre sendi siajn nom- 
ojn antaŭ la 15-a de julio al: A. 
\Y. Page, 35, Stanley Avenue, New 
Maldcn, Surrev, Anglio. Ne estas 
kotizo, nek premio. Ludado okazas 
ĉiuvespere de 18-a ĝis 21.30 h. 

Vivkostoj. (1 ŝilingo=12 pencoj) 
Pano kostas (4-funta) 8 pencojn, from- 


aĝo (1 ft.) 1 ŝil., taso da teo 2 penc., 
taso da kafo 3 penc., poto da teo 
3 penc. Malkaraj loĝejoj por 1 ŝil. 
nokte estas havcblaj. 

Tramoj. Veturkosto per tramo pli- 
altiĝas laŭ distanco, sed inter la 10-a 
ĝis 16-a horo ĝi kostas 2 penc. por iu 
ajn distanco. Oni ankaŭ povas aĉeti 
ŝilingan bileton, per kiu oni povas 
veturi ien ajn per iu linio, k ajnan 
distancon. Oni povas transiri de unu 
tramo al alia per la sama bileto, kiu 
validas por tuta tago. O.K.K. 

ANTAŬKONGRESO 

EN BRUSELO (BRUXELLES) 

2. komuniko 

Loĝado: La Gek-doj, kiuj deziras 
loĝi en popoldomo de antaŭurbo de 
Bruselo, notu, ke la prezo estas 
11 frankoj belgaj kun matenmanĝo. 
Sed K-doj, kiuj deziras loĝi en la 
komundormejo de 1' Popoldomo, dev- 
as anonci sin kiel eble plej baldaŭ, ĉar 
ni devas reteni la lokojn sufiĉe frue 
antaŭe, pro tio ke en tiu momento 
multaj eksterlandanoj estas en nia 
urbo. K-doj, kiuj ŝatas dormi en tend- 
oj, povos ankaŭ plenumi sian deziron. 
Ni povos loĝigi 80 K-dojn en tendaro 
de laborista socialista junularo. Por 
K-doj, kiu j kunportos tendojn, ni hav- 
as sufiĉe da loko. 

Fervojo: La kongresontoj rajtas 
ricevi rabaton (30% ĉe vagonaro k 
ŝipo) post prezento de specialaj kartoj, 
kiujn ni presigos. K-doj, kiuj parto- 
prenos nian antaŭkongreson, rajtos 
ricevi rabaton nur de Bruselo al Ost- 
ende. Aliaj, kiuj vojaĝos rekte al Ost- 
ende sen halto en iu ajn loko, ricevos 
la rabaton de la landlimo ĝis Ostende. 
Ciujn korespondajojn adresu al: K-do 
Jos. Lebacq, 17 ruc du Poincon. 
Bruxelles. 


PROPONOJ AL LA 10-a KONGRESO 

3. Paragrafo 3 de V Statuto tekstu: La 
membraro dividiĝas trifake: aktioa 
membro, pasiva membro, subtenanta 
organizo. 

Nuna paragrafo 6 fariĝu 5/b; nuna 
5,/b forrestu. 

Paragrafo 6 tekstu: 

Povas esti subtenanta organizo de 
SAT: 

a) Ciu grupo aŭ fakorganizo proleta 
(sindikato, kooperativo, p/irtio ktp.) 
esperantista aŭ ne, kiu pagas almenaŭ 
20-oblan jarkotizon (kompare kotizon 
de aktiva membro de SAT). b) Sub- 
tenanta organizo ricevas senpage po 
1 ekz. de ĉiuj SAT-eldonaĵoj (inkluzive 
la periode aperantaj “Sennaciulo“. 
“Nova Epoko“ .. .) ; po unu 20-obla 
jarkotizo pli — subtenanta organizo 
ricevas po 1 ckz. pli de ĉiuj SAT-el- 
dona joj. c) Subtenanta organizo povas 
uzi la ĝeneralajn servojn de la Asocio, 
sed rajtas nek partopreni ian voĉdon- 

SENNACIULO 


adon, nek eniĝi ian organon asocian. 

Motivigo: Ni proponas ĉi tiun kom- 
pletigon de la statuto, ĉar necesas pli 
klare skizi la vojon al organizoj, kiuj 
esprimas simpation por nia movado. 
Per liverado de ĉiuj SAT-eldonajoj la 
Asocio kvazaŭ rekompencas ilian 
monan subtenon k samtempe akcelas, 
ke ili pli serioze rilatu al nia movado, 
kiu ankoraŭ estas tro izolita de aliaj 
prolet-organizoj. Per akcepto de tiu ĉi 
statut-kompletigo SAT certe profitos 
morale, k eĉ finance. Pli detala niotiv- 
igo certe ne necesas, ni nur deziras, ke 
dum la Kongreso k poste per referend- 
umo (ĝenerale voĉdonado) ĝi estos 
akceptata, prefere eĉ unuanime. 

715, 59, 4230, 2518, 125, 135, 3771, 134. 

4. Ni proponas elekti novan Kontrol- 
Komitatoil. • SAT-Rondo Novjorka. 

5. Ni proponas konfirmi k meti en la 
Statuton la projekton pri la reguligo 
de la funkcioj de 1’ Kontrol-Komitato. 

SAT-Rondo Novjorka. 

6. Ni proponas aldoni al la Statuto sub 
paragrafo 11 k literob) “Vickonsilanto 
ankatt ricevas la cirkulerojn de la 
gvidaj organoj k rajtas esprimi sian 

opinion. 44 SAT-Rondo Novjorka. 

La sekrelariino /4 652. 

7. La Pariza SAT-anar-kunveno de la 
2-a de junio 1930: 

Konstatante, ke “S-ulo“ publikigas 
nur informojn unuflankajn k partiec- 
ajn pri la situacio k la vivo en Sovetio, 
kvankam la tutmonda proletaro havas 
la rajton ekscii ankaŭ pri la mispaŝoj 
k pri la malbonaj rezultoj de la poli- 
tiko de la tieaj regantoj. 

Konstatante, ke tia situacio ne estas 
konforma al la celo de nia gazeto, kiu 
ja devas ebligi al siaj legantoj akiri 
mem propran opinion pri diversaj 
soci-politikaj demandoj. 

Proponas, ke speciala komisiono 
cstu elektota ĉe la Londona kongreso 
por ekzameni, ĉu la rifuzita materialo 
vere endanĝerigis Sovetion, kiun ĉiu 
klaskonscia proleto volas ja defendi, 
sed ne erarojn de ĝiaj gvidantoj. 

Proponila k defondita <le L. Revo (Lora), 

KAT-ano 1267. 

Akccptita kontraŭ 3 voĉoj. 

Korekto (vd. n-on 299): La prop. 2 devas 
esti sobskribita: Vjaeestuu Katuŝnikou (1125), 
Nijni-Novgorod. 


La 4 *Lignov( k rmo u 

(vd. n-ojn 296, 299) ne povas esti 
prezentata en Londono pro mallongo 
de tempo restanta por lernado de la 
roloj! Notu tamen, ke la Novjorka 
SAT-rondo konsentas, ke rondo, kiu 
emus akiri la multobligitan tekston 
por prezenti ĉe si la teatrajon, petu 
ĝin ĉe la Hed. de “S-ulo“. 

SOCIALISTA RONDO 

serĉas seriozan korespondadon kolek- 
tivan kun socialistoj ĉl. Adr. W. Hertel, 
Meissen, Collner Str. 12 (Germ.). 



TRA LA 

KRONIKO 

FRANCIO. Ce jara regiona kongreso 
de “Amikoj de Sovetio“ en Marseille 
post propono de blinda SAT-ano esp-o 
estas akceptita kiel perada, interkore- 
sponda lingvo (sovetianoj skribu esp-e 
al USSR-amikoj por helpi nian afcr- 
on). (Marseja SAT-rondo). — Nancy. 
11 K-doj el nia grupo vizitis dum 
pentekosto la esp-istajn K-dojn en 
Saarbrŭcken k ekskursis komune kun 
ili tra la Saar-regiono. En la lab. ga- 
zeto de N; apecis tre dctala k vigla 
raporto pri tiu esp-ista translima ren- 
kontiĝo. — NEDERLANDO. Ce ni la 
movado bone kreskas. Nun ni starigis 
kun la protestanta-katolika k neŭtrala 
esp. organizoj komitaton, en kiun la 
instruisto-ligoj estas petataj ankaŭ 
sendi delegiton. Tiu komitato esploros, 
kio povas esti farata por akiri ne- 
devigan esp. instruon en la instruo- 
leĝo de Nederlando. Jam du gravaj 
instruistaj organizoj, kiuj partoprenis 
ankaŭ la kunvenon, en kiu stariĝis la 
nomita koinitato, promesis elekti dele- 
giton en la kom. Tiuj du ligoj estas la 
moderna “Bond van Nederl. Onder- 
wijzers‘" k la neŭtrala “N. O. G.“. Nia 
Lipo nombras nun jam 720 membrojn. 

(H. \V. A.) 


La Administracio ricevis jenan in- 
formon de iu Latvia K-do: “Mi petas 
ne plu sendi al mi “S-ulo“n k “LNE“, 
ĉar ilin ricevi estas nun tre danĝera. 
La puno estas 4 — 5-jara malliberejo. 
Jam 3 n-ojn mi ne ricevis .. 

K-doj en aliaj landoj respondti ai ĉi 
tiuj frazoj per plej intensa varbado de 
abonantoj! 

NIA POŜTO ♦ 

16 285. — Ni enmetos vian arti- 
kolon, se estas loko. 

Est. — Ni aperigos, se estas loko. 

12 916. — “Popoldomo“ k “Ce nia 
interna inondo" aperos certe, la alia, 
se loko cstas. “Oficisto" estis sendata 
al red. de “LNE“ en Moskvo, k ni ne 
scias pri ĝia sorto. Red. 

8864 k multaj aliaj. — Vi mem 

kulpas. Multfoje ni jani skribis: “Ciam 
citu la celon de via pago sur la koresp- 
onda parto de via pagilo.“ 

4030. — Katalogojn ni ne plu liav- 
as. Noveldono nun ne ebla. Adm. 

10 084. — Pro malmulta spaco nun 
disponebla estas tre dube, ĉu ni povos 
enpresi vian longan artikolon, kiun ni 
siatempc bone ricevis. Red. 



KORESPONDADO 


ACSTRIO 

K-do Anton Haindl, Kopernikusgassc 
23, Graz, Steiermark, interŝ. PI, fotojn 
kĉl. Resp. garantiata. 

BULGARIO 

Vigla bulgaro (23 j.) petegas franci- 
ajn gesamideanojn garantii k havigi 
al li laborkontrakton, por ricevi fr. 
vizon. Pasporton li havas. Urĝe agu! 
Adr.: Petar Palatev, “18 Bezimena“ 
26, Bejanski kvartal, Stanimaka. 
FRANCIO 

K-do Kleinent Roig (masonisto), 18, 
rue de Gĉneroc, Nimes (Gard), kĉl, 
L, PI. 

Cina K-do vojaĝanta Eŭropon 
koresp. kun cŭropanoj, prec. kun 
sovetianoj. Petas informojn pri K-do 
Vaselj Eroŝenko, la blinda esp-isto, kiu 
longtempe vojaĝis en Japanio k Cinio. 
Adr.: Hujucz “Sennaciulo 44 , 14 av. de 
Corbĉra, Paris, 12. 

K-do H. Senter (neesp-isto), Hilsen- 
heim, Bas-Rhin, interŝ. PI, PM, kĉl. 
Resp. garantiata. 


15 GEKAMARADOJ 

dc la Junulara Hondo Esperantista 
Miinchen (S. P.) scrĉas gekorcspond- 
antojn cn la tuta mondo. — Skrihu al: 

K-do Hichard Diiuj/elder, Munchcn, 
Bavario( Gerin.), Sendlingcr Str. 21/3. 


Presejo: Peuvag, Druckerei-Filiale Leipzig (Oermanio) 


GERMANIO 

— Viglan koresp-adon garantias 20 
Gek-doj pri ĉ. temoj kĉl. Adr.: 
E. VVinkelinann, Alt Brand, n-o 9 ap. 
Zunckau i. Sa. 

K-do Giese, Haselbrunnerstr. 21, 
Plauen/Vogtl., kun gemetropolanoj, 
L, PI, gaz. 

K-do Bernhard Brauer, Oybin, n-o 
10, b. Zittau/Sa., interŝ. L, PI, prccipe 
kun elektristoj. 

HISPANIO 

Adresŝanĝo. — K-do Amadco Berto- 
men nun loĝas: Tukuman, 1 — 2”, 
Valencia, kĉl nur PI. 


K-doj Kongresvizitontoj! 

Espereble vi ĉiuj legis la artikolon 
pri Rotterdam (S-ulo 294), laŭ kiu la 
sekcio R-dam de FLE intencas organ- 
izi komunan ŝipveturadon al Londono. 
Okazos ĉi tie la 2-an de aŭgusto intern. 
renkontiĝvespcro, por kiu ni bezonas 
kclkajn eksterlandajn oratorojn. Pro- 
fitu la interesan vojaĝon tra Rotter- 
dam kaj anoncu vin kiel eble plej 
baldaŭ al H. Garten, Slachthuisstr. 20 b, 
Kottcrdain. 

